stanford-oval/wikipedia huggingface dataset:
Tomb Raider (vuoden 2001 elokuva)
Rooleissa

| 0 | 1 | 2 |
| --- | --- | --- |
|  Angelina Jolie  | … |  Lara Croft   |
|  Jon Voight  | … |  Richard Croft   |
|  Daniel Craig  | … |  Alex West   |
|  Iain Glen  | … |  Manfred Powell   |
|  Noah Taylor  | … |  Bryce   |
|  Leslie Phillips  | … |  Wilson   |
|  Chris Barrie  | … |  Hillary   |
|  Julian Rhind-Tutt  | … |  herra Pimms   |
|  Olegar Fedoro  | … |  venäläinen komentaja   |
Aiheesta muualla

Kokoelma elokuvan arvosteluita Metacriticissä (Arkistoitu – Internet Archive) (englanniksi)
Tomb Raider Elonet.
Tomb Raider Internet Movie Databasessa (englanniksi)
Tyrni (täsmennyssivu)

Tyrni voi tarkoittaa seuraavia:
Kasvi

tyrni (Hippophaë rhamnoides) , tyrnien sukuun kuuluva, marjoja tuottava pensas
tyrnit, kasvisuku
Sukunimi

Toivo Tyrni (1890–1966), kansanedustaja ja lääkäri
Ilari Tyrni (1934– 2010), kansantaloustieteilijä, Tampereen yliopiston kansantalouistieteen professori
Muita

Marja Tyrni, näyttelijä Aku Hirviniemen luoma sketsihahmo
Ukonvirva

Ukonvirva on valoilmiö, jossa korkeisiin rakennuksiin, mastoihin tai puihin ukkospilven alla syntyy koronapurkaus. Se on vastaava kuin Elmon tuli merellä laivoissa ja ilmassa lentokoneissa. Ukonvirva näyttäytyy valaisevana sinertävänä hohteena kohteen ympärillä tai kohteessa. Se näyttää usein ikään kuin suihkuavan terävien kärkien suuntaisesti ulospäin.
Aiheesta muualla

Tuomi, Tapio: Ilmasähkösanasto Geo.fmi.fi. Arkistoitu 6.12.2004. Viitattu 6.6.2020.
Valoilmiöt
biologinen valontuotanto
Elmon tuli
maanjäristysvalot
maavalo
pallosalama
peikonkulta
revontulet
ukonvirva
vesisäihky
virvatulet
Tujoni

| Tujoni |
| --- | --- |

Tunnisteet
CAS-numero:  546–80–5
PubChem CID:  11027
SMILES:  CC1C2CC2(CC1=O)C(C)C
Ominaisuudet
Molekyylikaava:  C10H16O
Moolimassa:  152,24 g/mol
Kiehumispiste:  201 °C
Tiheys:  0,9109 g/cm3
Tujoni (C10H16O) on orgaaninen yhdiste, jonka leimahduspiste on 64 °C. Se on antiseptinen, väritön, voimakkaan hajuinen neste. Tujoni on ketoni, jolla on kaksi stereoisomeeristä muotoa: α-tujoni (CAS 546-80-5) ja β-tujoni (CAS 471-15-8). Tujoni ei liukene veteen, mutta etanoliin ja dietyylieetteriin kylläkin.
Tujonia on muun muassa absintissa, noin 1,8–6 mg/l. Lisäksi sitä käytetään aromiaineena elintarvikkeissa. Sen on aiemmin sanottu aiheuttavan epilepsiaa ja hallusinaatioita, mutta väite on nykyisin kyseenalaistettu.[lähde? ] Suurina annoksina tujoni on kuitenkin keskushermostolle myrkyllistä, ja esimerkiksi jotkin paljon tujonia sisältävät pietaryrtin eri kannat aiheuttavat myrkytysoireita. Myrkytysoireita ovat kouristukset, huimaus ja jopa kuolema.
Kasveissa tujonia on muun muassa salviassa ja koiruohossa sekä tuijapuissa, joista se on saanut nimensäkin. Koska monia tujonia sisältäviä kasveja käytetään mausteina ja rohdoksina, Euroopan neuvosto on määritellyt suurimman turvallisen tujoniannoksen ja määritellyt erilaisten juomien suurimman sallitun tujonipitoisuuden.
Aiheesta muualla

Wikimedia Commonsissa on kuvia tai muita tiedostoja aiheesta .
Inchem.org: Thujone (englanniksi)
Human Metabolome Database (HMDB): (-)-3-Isothujone (englanniksi)
Human Metabolome Database (HMDB): (+)-3-Thujone (englanniksi)
Human Metabolome Database (HMDB): (-)-3-Thujone (englanniksi)
Liber Herbarum II: Luettelo tujonia sisältävistä kasveista
KEGG: Thujone (englanniksi)
Absinthe absolved
Dr. Duke's Phytochemical and Ethnobotanical Databases: Thujone (englanniksi)
α-Thujone (the active component of absinthe): γ-Aminobutyric acid type A receptor modulation and metabolic detoxification Proceedings of the National Academy of Sciences of the United States of America, 2000 Apr 11; 97(8): 3826–3831.
Absinthe and γ-aminobutyric acid receptors Proceedings of the National Academy of Sciences of the United States of America, 2000 Apr 25; 97(9): 4417–4418.
Ukraina-instituutti

| Ukraina-instituutti Український інститут |
| --- | --- |
 Instituutin logo

Tutkimuslaitoksen tiedot
Perustettu:  2017
Sijainti:  Kiova, 01021, Instytutska St 20/8
Ministeriö:  Ukrainan ulkoministeriö
Työntekijöiden määrä:  43
Johtaja:  Volodymyr Šeiko
Kotisivu
Ukraina-instituutti (ukr. Український інститут, Ukrajinskyi instytut) on Ukrainan valtion hallinnoima laitos, joka edustaa ukrainalaista kulttuuria ulkomailla. Se on perustettu vuonna 2017. Sen palveluksessa on 43 henkilöä, ja nykyinen johtaja on Volodymyr Sheiko.
Instituutti on määritellyt tehtäväkseen tuoda Ukrainaa näkyväksi kansainvälisellä kentällä, auttaa eri alojen ammattilaisia löytämään työtä Ukrainasta ja edistää ukrainan kielen opiskelua.
Toiminta aloitettiin vuonna 2018, jolloin sillä oli 35 työntekijää. Instituutti toimii Ukrainan ulkoministeriön alaisuudessa. Vuonna 2020 instituutilla oli toimintaa yhteensä 11 eri maassa.
Aiheesta muualla

Kuvia tai muita tiedostoja aiheesta Ukraina-instituutti Wikimedia Commonsissa
USS Indiana (SSN-789)

| USS Indiana |
| --- | --- |

Aluksen vaiheet
Rakentaja:  Huntington Ingalls Industries, Newport News, Virginia
Kölinlasku:  16. toukokuuta 2015
Laskettu vesille:  29. huhtikuuta 2017
Palveluskäyttöön:  29. syyskuuta 2018
Tekniset tiedot
Uppouma:  7 150 t (pinnalla) 7 800 t (sukelluksissa)
Pituus:  114,91 m
Leveys:  9,75 m
Syväys:  10,36 m
Koneteho:  1 x S9G-painevesireaktori, 29.84 MW (40 000 hv),
Nopeus:  pinnalla: 15 solmua sukelluksissa: 30+ solmua
Miehistöä:  113
Aseistus
Aseistus:  2 × Virginia Payload Tube (VPT), joissa 12 ohjusta 4 × 21" torpedoputkea Mk48 ADCAP -torpedoille Advanced Mobile Mine UUV
USS Indiana (runkonumero SSN-789) on Yhdysvaltain laivaston Virginia-luokan ydinsukellusvene.
Valmistus

Alus tilattiin 22. joulukuuta 2008 Northrop Grummanin Newport News Shipbuildingiltä Virginiasta, missä köli laskettiin 16. toukokuuta 2015. Alus kastettiin 29. huhtikuuta 2017 kumminaan amiraali Kirkland H. Donaldin puoliso Diane Donald ja laskettiin vesille 4. kesäkuuta. Alus luovutettiin 25. kesäkuuta koeajojen jälkeen laivastolle, joka otti aluksen palvelukseen 29. syyskuuta 2018 Port Canaveralissa Floridassa.
Palvelus

Alus oli 4. lokakuuta laiturissa Norfolkin laivastotukikohdassa.
Sidewise-palkinto

Sidewise-palkinto vaihtoehtoiselle historialle on 1995 perustettu palkinto tunnustuksena vuoden parhaille vaihtoehtoisen historian teoksille.
Palkinto on nimetty Murray Leinsterin 1934 tarinan "Sidewise in Time" mukaan.
Käännös suomeksi
Scalado

Scaladon logo.
Scalado on ruotsalainen kuvausteknologioita matkapuhelimiin kehittävä ohjelmistoyritys. Nokia on tehnyt yhteistyötä Scaladon kanssa vuosia ja monet Nokian kamerasovellukset ovat Scaladon kehittämiä. Nokia ilmoitti kesäkuussa 2012 hankkivansa Scaladon omaisuuseriä, kuvausasiantuntijoita, teknologiaa ja aineetonta omaisuutta vahvistaakseen osaamistaan kuvausteknologiassa. Scaladon pääkonttori sijaitsee Lundissa ja yrityksen toimitusjohtaja on Håkan Persson.
Tšernuškan piiri

Tšernuškan piiri Permin aluepiirin kartalla.
Tšernuškan piiri (ven. Черну́шинский райо́н, Tšernušinski raion) on kunnallinen itsehallintoalue Permin aluepiirissä Venäjällä. Vuonna 1931 perustetun piirin pinta-ala on 1676 neliökilometriä. Asukkaita on 52 200 henkeä (vuonna 2009).
Tšernuškan piiri sijaitsee Permin aluepiirin eteläosassa. Lännessä se rajoittuu Kujedan, pohjoisessa Bardan ja Uinskojen, idässä Oktjabrskin piireihin ja etelässä Baškortostaniin. Hyötykaivannaisia ovat öljy, savi, turve ja rakennuskivi.
Piiriin kuuluu Tšernuškan kaupunki ja 14 maalaiskuntaa: Ananjino, Bedrjaž, Brod, Demenevo, Jetyš, Kalinovka, Pavlovka, Rjabki, Sludka, Sulmaš, Tauš, Tjui, Trun ja Trušniki. Hallinnollinen keskus on Tšernuška. Asutuskeskuksia on yhteensä 80.
Asukkaista on vuoden 2002 väestönlaskennan mukaan 77,4 % venäläisiä, 7,6 % tataareja, 6,6 % baškiireja ja 4,3 % udmurtteja. Kaupunkiväestön osuus on 69,4 %.
Piirin kautta kulkee Permin ja Ufan välinen maantie sekä Kazanin ja Jekaterinburgin välinen rautatie. Talous perustuu öljyn tuotantoon. Lisäksi on elintarvike- ja rakennustarviketeollisuutta. Myös liikenteellä on huomattava merkitys.
Piirissä toimii ammattikoulu, polytekninen opisto, lasten musiikki- ja taidekoulut, lasten luomistyön keskus, kulttuuri- ja vapaa-ajankeskuksia, kirjastolaitos, kotiseutumuseo ja TV-asema. Paikallislehtenä ilmestyy Majak Priuralja (”Priuraljen majakka”).
Nähtävyyksiä ovat Bedrjažin ja Nikolajevskin ortodoksiset kirkot sekä Bedrjažin ja Taušin kylien rakennukset.
Aiheesta muualla

Tšernuškan piirin sivusto (Arkistoitu – Internet Archive) (venäjäksi)
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Tšernomor-Sojuz

| Tšernomor-Sojuz |
| --- | --- |
 IATA: –  –  ICAO: CHZ 
Perustettu:  1995
Lakkautettu:  1998
Laivaston koko:  4
Solmukohdat:  Sotšin kansainvälinen lentoasema
Kotipaikka:  Sotši
Tšernomor-Sojuz (ven. Черномор-Союз; ICAO: CHZ) oli venäläinen tilauslentoyhtiö, joka perustettiin vuonna 1995 ja lopetti toimintansa vuonna 1998. Sen kotipaikka oli Sotši.
Laivasto

Tšernomor-Sojuzin laivastoon kuuluivat seuraavat lentokoneet:
1 Tupolev Tu-134A
1 Tupolev Tu-134AK
2 Tupolev Tu-154B-1
Sinphet Kruaithong

| Mitalit> Maa:   Thaimaa.Miesten painonnosto. Olympialaiset  | Mitalit> Maa:   Thaimaa.Miesten painonnosto. Olympialaiset  | Mitalit> Maa:   Thaimaa.Miesten painonnosto. Olympialaiset  | Maa:   Thaimaa> Miesten painonnosto. |
| --- | --- | --- | --- |
|  Pronssia | Rio de Janeiro 2016 | 56 kg |  |
Sinphet Kruaithong (s. 22. elokuuta 1995) on thaimaalainen painonnostaja. Hän saavutti Rio de Janeiron olympialaisissa 2016 pronssia alle 56-kiloisten sarjassa yhteistuloksella 289 kg. Hänen tuloksensa tempauksessa oli 132 kg ja työnnössä 157 kg. MM-kilpailuissa hän on sijoittunut seitsemänneksi vuonna 2015 ja kahdeksanneksi vuonna 2014.
Tupakkavero

Tupakkavero on vero, jota peritään tupakkatuotteista. Valmistettu tupakka kuuluu Euroopan unionissa harmonoidun eli direktiiveillä yhdenmukaistetun valmisteverotuksen piiriin.
Tupakkaveron nostamisen on tutkimuksessa havaittu vähentävän tupakointia. Tupakan hinnannousu 10 prosentilla vähentää savukkeiden kysyntää Länsi-Euroopassa 3–4 %.
Tupakkavero Suomessa

Tupakkaveron tarkoitus on Suomessa kerryttää verovaroja ja edistää terveyttä mm. vähentämällä tupakointia. Verotus perustuu tupakkaverosta annettuun lakiin.
| Verotettava tuote | Veron määrä |
| --- | --- |
Savukkeet: 33,50 euroa/1000 kpl ja 52 % vähittäismyyntihinnasta, vähintään 177 euroa/1000 kpl
Sikarit ja pikkusikarit: 29 % vähittäismyyntihinnasta
Piippu- ja savuketupakka: 24,50 euroa/kg ja 48 % vähittäismyyntihinnasta
Savukkeiksi käärittävä hienoksi leikattu tupakka: 23,50 euroa/kg ja 52 % vähittäismyyntihinnasta, vähintään 107,50 euroa/kg
Savukepaperi ja muut tupakkaa sisältävät tuotteet: 60 % vähittäismyyntihinnasta
Tupakkavero Suomessa > Tupakkaveron tuotto Suomessa

2019 tupakkaveron kokonaistuotto 929 miljoonaa euroa
2015 talousarvio 863 000 000
2014 talousarvio 743 000 000
2013 tilinpäätös 847 761 075
2012 tilinpäätös 752 167 771
2011 tilinpäätös 739 016 278
Tupakkaveron tuotosta lähes 90 % kertyy savukkeiden verosta.
Terveyden ja hyvinvoinnin laitoksen kehittämispäällikön Miikka Vähäsen tutkimuksen mukaan tupakoinnin välittömät kustannukset, kuten terveydenhuollon menot, sairauspäivärahat ja tupakan aiheuttamat tulipalot, olivat vuonna 2012 noin 617 miljoonaa euroa. Välillisten menojen kuten tupakan aiheuttamien kuolemien ja sairaspoissaolojen sekä tupakkataukojen aiheuttamat tuotannon menetykset Vähänen arvioi olevan noin 840–930 miljoonaa euroa.
Aiheesta muualla

Laki tupakkaverosta
Suomen kulutusverot
ajoneuvovero • arvonlisävero • autovero • koiravero • makeisvero • tulli • vakuutusmaksuvero
Valmisteverot: alkoholivero • tupakkavero • virvoitusjuomavero
Tomb Raider: Anniversary

| Tomb Raider: Anniversary |
| --- | --- |

Kehittäjä:  Crystal Dynamics Buzz Monkey Software Nixxes Software (Windows) Robosoft Technologies (Mac OS X)
Julkaisija:  Eidos Interactive Feral Interactive (Mac OS X)
Jakelija:  Steam, Humble Store, Nintendo eShop, PlayStation Store ja GOG.com
Suunnittelija:  Toby Gard
Käsikirjoittaja:  Toby Gard Matt Ragghianti
Säveltäjä:  Troels Brun Folmann
Pelisarja:  Tomb Raider
Pelimoottori:  Crystal engine
Julkaistu:  PlayStation 2EU 1. kesäkuuta 2007NA 5. kesäkuuta 2007 PlayStation PortableNA 9. elokuuta 2007EU 26. lokakuuta 2007AUS 2. marraskuuta 2007 Xbox 360NA 23. lokakuuta 2007EU 26. lokakuuta 2007 WiiNA 13. marraskuuta 2007EU 7. joulukuuta 2007 Mac OS XNA 15. helmikuuta 2008 PlayStation 3NA 22. maaliskuuta 2011EU 25. maaliskuuta 2011AUS 31. maaliskuuta 2011
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: T  Virheellinen ESRB-arvo PEGI: 16
Alusta:  Microsoft Windows, PlayStation 2, PlayStation Portable, Xbox 360, Wii, Mac OS X, PlayStation 3
Jakelumuoto:  DVD, UMD, Blu-ray
Lisää peliartikkeleitaVideopelien teemasivulla
Infobox OK   : 
Lara Croft Tomb Raider: Anniversary on Crystal Dynamicsin kehittämä ja Eidos Interactiven vuonna 2007 julkaisema toimintaseikkailupeli. Peli on vuonna 1996 julkaistun alkuperäisen Tomb Raider -pelin uusintaversio (engl. remake). Peli löytyy myös maaliskuussa 2011 PlayStation 3:lle julkaistussa Tomb Raider Trilogyssa graafisesti paranneltuna.
Trailerit ja demo

Kokonaisuudessaan Tomb Raider: Anniversaryyn liittyviä trailereita julkaistiin yhdeksän ja tekijöiden päiväkirjoja neljä. 21. joulukuuta 2006 julkaistu ensimmäinen video näytti kohtauksen, jossa Lara Croft liukuu Kadonneeseen Laaksoon, taistelee muutamaa Velociraptoria vastaan ja kääntyy äkisti kuullessaan lähestyvän Tyrannosauruksen äänen. Sitä seurasi pelimateriaalia kuuluisasta kentästä, mukaan luettuna taistelua karhuja, susia ja lepakkoja vastaan.
23. helmikuuta 2007 julkaistu toinen traileri paljasti uuden välivideon, jossa Lara joutuu susien hyökkäyksen kohteeksi sekä lisää pelimateriaalia, tällä kertaa Egyptistä. Samassa videossa näytettiin myös Laran uusi liike, jossa hän juoksee seinää pitkin köyden varassa roikkuen, kuin myös kohtaus, jossa muumiot hyökkäävät hänen kimppuunsa. Lopuksi traileri paljasti, että peli oli tarkoitus julkaista maaliskuussa, tosin 38 sekuntia pitkä traileri, joka julkaistiin 14. huhtikuuta 2007, ilmoitti pelin valmistuvan vasta kesäkuussa.
Useita muita trailereita julkaistiin, kuten St. Fracis Folly- ja Colosseum-kenttiä kuvaavat videot. Myös Atlantiksesta näytettiin materiaalia, muun muassa valtavasta mutantista, mutta pääasiassa suurin osa trailereista käsitteli vain Perun kenttiä.
Demo, jossa pelaaja pääsi kokeilemaan The Lost Valley -kenttää Perusta, julkaistiin 25. maaliskuuta 2007.
Aiheesta muualla

Lara Croft: Tomb Raider - Anniversary MobyGamesissa (englanniksi)
Tuukkalan kalmisto

Tuukkalan kalmiston muistomerkki (1937/1938).
Tuukkalan kalmisto on Tuukkalan kylässä noin viisi kilometriä Mikkelin rautatieasemalta etelään sijaitseva Savon merkittävin rautakautinen ja keskiaikainen kalmisto. Kalmiston hautojen on alun perin arveltu ajoittuvan 1000-luvulta 1200-luvulle, uusimpien radiohiiliajoitusten mukaan kalmiston haudat ajoittuvat 1200-luvun lopulta 1400-luvun alkuun. Kalmistossa on sekä polttohautoja että ruumishautoja. Kalmisto löydettiin vuonna 1886 kun paikalle tasoitettiin armeijan harjoittelukenttää Tuukkalaan perustettua 22. reservikomppanian kasarmia varten.
Kalmiston alueella on tehty kaivauksia ensimmäisen kerran 1886 J. R. Aspelinin johdolla jolloin löydetiin 42 hautaa ja sen jälkeen hautoja on löydetty lisää vuosina 1933, 1934, 1938 ja 2009. Haudoista on löydetty koristeltuja pukuja ja koruja. Pukulöytöjen perusteella rekonstruoitiin 1930-luvulla Tuukkalan muinaispuku vuonna 1889 tehdyn luonnoksen perusteella. Vuonna 1994 valmistunut Mikkelin seudun muinaispuku perustuu Tuukkalasta vuonna 1886 tehtyyn hautalöytöön joka on peräisin 1200-luvulta.
Tuukkalan kalmistoalue on nykyään tasaista, avointa kenttää ja alueella on vuonna 1938 pystytetty muistokivi ja 1998 pystytetty Museoviraston opastaulu. Kalmiston alue on muinaismuistolain suojelema ja kaivaminen ja kivien siirtely on kiellettyä alueella.
Aiheesta muualla

Asiattomia vieraita Tuukkalan kalmistossa, Yle uutiset Mikkeli  15.8.2012
Tšernyševskin piiri

Tšernyševskin piiri Taka-Baikalian aluepiirin kartalla.
Tšernyševskin piiri (ven. Чернышевский район, Tšernyševski raion) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 13 200 neliökilometriä. Asukkaita on 36 100 henkeä (vuonna 2009).
Tšernyševskin piiri sijaitsee Taka-Baikalian keskiosassa. Koillisessa se rajoittuu Mogotšan, kaakossa Sretenskin, lounaassa Nertšinskin ja luoteessa Tungokotšenin piireihin.
Piiriin kuuluvat Aksjonovo-Zilovskojen, Bukatšatšan, Tšernyševskin ja Žirekenin kaupunkimaiset taajamat sekä 15 maalaiskuntaa: Aleur, Baigul, Bušulei, Gaur, Ikšitsa, Kadaja, Komsomolskoje, Kurlytš, Milgidun, Novoiljinsk, Novyi Olov, Staryi Olov, Ukurei, Urjum ja Utan. Hallinnollinen keskus on Tšernyševsk. Asutuskeskuksia on yhteensä 36.
Seudun kanta-asukkaita ovat evenkit. Nykyään valtaosa asukkaista on venäläisiä.
Piirin kautta kulkee Trans-Siperian rautatie, josta Tšernyševskin asemalla haarautuu sivurata Bukatšatšaan. Piirikeskuksesta on rautateitse matkaa aluepiirin pääkaupunkiin Tšitaan 389 kilometriä. Rakenteilla on Tšitan ja Habarovskin välinen M58-valtatie.
Talous perustuu kaivosteollisuuteen, puunhankintaan, rautatieliikenteeseen ja elintarviketeollisuuteen. Lampaanhoitoon erikoistunut maatalous tuottaa viljaa, perunaa, vihanneksia, maitoa, lihaa, munia ja villaa.
Paikallislehtenä ilmestyy Naše vremja (”Meidän aikamme”). Nähtävyyksiin kuuluu Vapahtajan kirkko ja 1800-luvun puolivälin asuintalo Kurlytšin kylässä. Seudulla on useita arkeologisia muistomerkkejä.
Aiheesta muualla

Tšernyševskin piiri Taka-Baikalian aluepiirin sivustolla (Arkistoitu – Internet Archive) (venäjäksi)
Tšernyševskin piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Tuhlari

| Tuhlari Laura Närhi |
| --- | --- | --- |

Studioalbumin tiedot
 Äänitetty : 2012
 Julkaistu: 26. lokakuuta 2012
 Formaatti: CD, digitaalinen
 Tuottaja(t): Matti Mikkola
 Tyylilaji: Pop
 Kesto: 48.30
 Levy-yhtiö: Warner Music Finland
Listasijoitukset
  3.
Laura Närhen muut julkaisut
| Suuri sydän 2010 | Tuhlari 2012 | Vastavoimat 2020 |
Singlet albumilta Tuhlari
 ”Hetken tie on kevyt” Julkaistu: 2011  ”Tuhlari” Julkaistu: 21. kesäkuuta 2012  ”Siskoni” Julkaistu: 12. lokakuuta 2012  ”Viimeinen aamu” Julkaistu: helmikuu 2013
Tuhlari on Laura Närhen 26. lokakuuta 2012 julkaistu toinen sooloalbumi. Se myi kultalevyyn oikeuttavan määrän levyjä neljässä päivässä. Sitä on myyty tähän mennessä 16 223 kappaletta. Tuhlari debytoi Suomen virallisen listan sijalla 3, ja se pysyi listalla yhteensä 17 viikkoa.
Albumin ensimmäinen varsinainen single "Tuhlari" sai radioensisoittonsa 21. kesäkuuta ja se tuli digitaaliseen myyntiin 6. heinäkuuta 2012. Kappale nousi parhaimmillaan Latauslistan viidennelle sijalle ja oli Music Control -radiolistan toiseksi soitetuin kappale. Albumin toisena singlenä julkaistiin yhdessä Erinin kanssa levytetty duetto "Siskoni".
Albumin kappale "Hetken tie on kevyt" on alun perin Tehosekoitin-yhtyeen single vuodelta 2001. Närhen esittämä versio oli alkuvuodesta 2012 ensi-iltansa saaneen Vuosaari-elokuvan tunnuskappale. Versiosta tuli yksi alkuvuoden suurimmista hiteistä: se oli sekä single- että latauslistan kärjessä ja oli parhaimmillaan radioiden neljänneksi soitetuin kappale.
Kappaleet

Onnellinen – 4.42
Tuhlari – 4.41
Siskoni (feat. Erin) – 3.46
Kuulen, kuuntelen – 4.03
Hetken tie on kevyt – 3.59
Varjo – 4.46
Epäilys – 3.32
1945 – 5.53
Riittää – 3.09
Joka päivä uudelleen – 3.39
Viimeinen aamu – 6.20
Arvostelut

Rumba:
Soundi:
Singlet

| Vuosi | Single | Single- lista | Lataus- lista | Radio- lista |
| --- | --- | --- | --- | --- |
| 2011 | "Hetken tie on kevyt" |  #1  |  #1  |  #4  |
| 2012 | "Tuhlari" |  —  |  #5  |  #2  |
| 2012 | "Siskoni (feat. Erin)" |  —  |  #9  |  #1  |
| 2013 | "Viimeinen aamu" |  —  |  —  |  #32  |
Tšernomorskajan kuvernementti

| Tšernomorskajan kuvernementti Черномо́рская губе́рния |
| --- | --- |
 Vaakuna
 Tšernomorskajan kuvernementti Venäjän keisarikunnan kartalla vuonna 1914.
Valtio:   Venäjä
Perustettu:  1849
Lakkautettu:  1917
Hallinto:  
 – hallinnollinen keskus:  Novorossijsk
Väkiluku (1916):  178 306
Kielet:  venäjä
Tšernomorskajan kuvernementti (ven. Черномо́рская губе́рния, Tšernomorskaja gubernija) eli Mustanmeren kuvernementti oli Venäjän keisarikunnan kuvernementti Mustanmeren koillisrannikolla Pohjois-Kaukasiassa vuosina 1896−1920. Nykyään sen alue kuuluu Krasnodarin aluepiiriin.
Kuvernementin hallintokeskus oli Novorossijsk. Alue oli 7 346 neliökilometrin laajuinen ja väkiluku 57 478, joten se oli sekä alaltaan että väestöltään Venäjän kuvernementeistä pienin. Se jakaantui Novorossijskin, Tuapsen ja Sotšin kihlakuntiin. Kihlakuntakaupungit olivat Novorossijsk (16 897 as.), Tuapse (1 392 as.) ja Sotši (1 352 as.).  Suurimmat väestöryhmät olivat venäläiset (42,9 %), ukrainalaiset (16,1 %), armenialaiset (10,9 %) ja kreikkalaiset (10,4 %).
Ennen vuotta 1896 alue kuului osana Kubanin alueeseen (oblasti). Venäjän sisällissodan aikana ja sen jälkeen kuvernementti kuului lyhytikäisiin neuvostotasavaltoihin (esimerkiksi Mustanmeren neuvostotasavalta, Kubanin-Mustanmeren neuvostotasavalta). Vuonna 1922 alueesta tuli osa Pohjois-Kaukasian aluetta.
Aiheesta muualla

Kuvia tai muita tiedostoja aiheesta Tšernomorskajan kuvernementti Wikimedia Commonsissa
Tšernomorskaja gubernija (Brockhaus–Jefron -tietosanakirjan (1890—1907) artikkeli verkkomuodossa) Entsiklopeditšeski slovar F. A. Brokgauza i I. A. Jefrona. Viitattu 27.7.2014. (venäjäksi)
Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 27.7.2014. (venäjäksi)
Sinpo

| Sinpo 신포시 |
| --- | --- |
 Sinpo
 Koordinaatit: 40°5′N, 128°15′E 
Valtio:  Pohjois-Korea
Maakunta:  Etelä-Hamgyeong
Perustettu:  1960
Pinta-ala:  
 – Kokonaispinta-ala:  218 km²
Väkiluku (2008):  152 759
 – Väestötiheys:  701 as./km²
Infobox OKVirheellinen NIMI-arvo: 
Sinpo (kor. 신포시, Sinpo-si, hanja 新浦市, McCune–Reischauer Sinp’o-si) on satamakaupunki Korean demokraattisen kansantasavallan Etelä-Hamgyeongin maakunnassa. Kaupunki sijaitsee Japaninmeren rannalla maakunnan keskiosassa sen pääkaupungin Hamheungin itäpuolella. Vuoden 2008 väestönlaskennan mukaan Sinpossa oli 152 759 asukasta, joista 130 951 asui urbaanilla alueella.
Sinpo on Pohjois-Korean merkittävimpiin kuuluva kalastussatama, jossa on myös kalanjalostus- ja laivanrakennusteollisuutta. Siellä toimii todennäköisesti myös sukellusvenetelakka. Kaupunki on perustettu vuonna 1960 osasta Sinpon piirikuntaa.